VÝNOS
Ministerstva zahraničných vecí a európskych záležitostí Slovenskej republiky 
z 26. marca 2014 č. 330.002/2014 - POLS,
ktorým sa ustanovujú krízové oblasti na účely príplatku za štátnu službu v krízovej oblasti a za výkon práce vo verejnom záujme v krízovej oblasti 

Ministerstvo zahraničných vecí a európskych záležitostí  Slovenskej republiky podľa   § 91 ods. 2 zákona č. 400/2009 Z. z. o štátnej službe  a o zmene a doplnení niektorých zákonov a podľa § 12 ods. 2 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov ustanovuje:

§ 1

Krízové oblasti, v ktorých patrí za štátnu službu v krízovej oblasti a za výkon práce vo verejnom záujme v krízovej oblasti príplatok, sú

Afganistan, Alžírsko, Angola, Azerbajdžan (Náhorný Karabach), Bahrajn, Bangladéš, Benin, Bosna a Hercegovina, Botswana, Burkina, Burundi, Cyprus (oblasti pod správou OSN), Čína (Sin-ťiang, Tibet) Džibutsko, Egypt, Eritrea, Etiópia, Filipíny (Mindanao), Guinea, Guinea Bissau, Gabon, Gambia, Ghana, Gruzínsko (Južné  Osetsko, Abcházsko), Guatemala, Haiti, Honduras, India (Kašmír), Indonézia (Aceh), Irak, Irán, Izrael, Jemen, Jordánsko, Južná Afrika, Južný Sudán, Kamerun, Keňa, Kirgizsko, Kolumbia, Komory, Kongo, Konžská demokratická republika, Kórejská ľudovodemokratická republika, Kórejská republika, Laos, Lesotho, Libanon, Libéria, Líbya, Madagaskar, Malawi, Mali, Mauretánia, Mexiko, Mjanmarsko, Moldavsko (Podnestersko), Mozambik, Namíbia, Nepál, Niger, Nigéria, Pakistan, Palestínske samosprávne územie, Pobrežie Slonoviny, Rovníková Guinea, Rusko (Čečensko, Dagestan, Ingušsko - kabardino – balkarská republika, Karačajsko - čerkeská republika, Severné Osetsko, Stavropoľský kraj), Rwanda, Salvador, Senegal, Sierra Leone, Somálsko, Srbsko (Kosovo), Srí Lanka, Stredoafrická republika, Sudán, Svazijsko, Sýria, Tadžikistan, Tanzánia, Togo, Tunisko, Uganda, Uzbekistan, Ukrajina (Krym), Venezuela, Východný Timor, Zambia, teritórium Západnej Sahary, Zimbabwe.

§ 2

Zrušuje sa výnos Ministerstva zahraničných vecí Slovenskej republiky  z 20. októbra 2009 č. 113.393/2009-POLS, ktorým sa ustanovujú krízové oblasti na účely príplatku za štátnu službu v krízovej oblasti a príplatku za výkon práce vo verejnom záujme v krízovej oblasti  (oznámenie č. 427/2009 Z. z.).

§ 3

Tento výnos nadobúda účinnosť 1. mája 2014.

Miroslav Lajčák v.r.